Etylacetát

Etylacetát alebo etylester kyseliny octovej (chemický vzorec CH3-COO-CH2-CH3) je organická zlúčenina. Je to bezfarebná kvapalina s charakteristickým sladkým zápachom. Používa sa v lepidlách, odlakovačoch na nechty, pri dekofeinizácii kávy a čaji a v cigaretách. Etylacetát je ester etanolu a kyseliny octovej; vo veľkom sa vyrába ako rozpúšťadlo. Kombinovaná ročná produkcia Japonska, Severnej Ameriky a Európy z roku 1985 bola okolo 400 000 ton etylacetátu.Wilhelm Riemenschneider, Hermann M. Bolt "Esters, Organic" in Ullmann's Encyclopedia of Industrial Chemistry, Wiley-VCH, Weinheim, 2005. . Article Online Posting Date: April 30, 2005 V roku 2004 sa vyrobilo približne 1,3 milióna ton etylacetátu po celom svete.

 Výroba 
Etylacetát sa vyrába syntézou prostredníctvom klasickej Fischerovej-Speierovej esterifikácie reakciou etanolu a kyseliny octovej. Táto zmes sa konvertuje na 61% ester pri izbovej teplote:

CH3CH2OH + CH3COOH  →  CH3COOCH2CH3 + H2O

 Bezpečnosť 
Smrteľná dávka LD50 u potkanov je 11,3 g/kg, čo znamená, že je nízko toxický.

 Referencie 

 Zdroj 

Kategória:Etylestery
Kategória:Arómy
Kategória:Rozpúšťadlá
Kategória:Octany
1504